Rīgā

APSTIPRINĀTS

ar 2021. gada 19. jūnija

Iepirkuma komisijas lēmumu

GROZĪJUMI

Atklāta konkursa

“Par tiesībām noslēgt vispārīgo vienošanos par dabasgāzes piegādi”

Identifikācijas Nr.RS/2021/32

NOLIKUMĀ

Pamatojoties uz Iepirkuma komisijas 2021. gada 19. jūnija lēmumu, izdarīt atklāta konkursa “Par tiesībām noslēgt vispārīgo vienošanos par dabasgāzes piegādi” (iepirkuma identifikācijas Nr.RS/2021/32) nolikumā (turpmāk - nolikums) šādus grozījumus:

1. Grozīt nolikuma 9.1.punktu un izteikt to šādā redakcijā:

“9.1. Atklāta konkursa piedāvājumi jāiesniedz līdz 2021. gada 12. jūlija plkst.15:00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:”

1. Grozīt nolikuma 1.pielikuma Tehniskās specifikācijas 3.punktu un izteikt to šādā redakcijā:

“3. Norādītajiem prognozētajiem patēriņa apjomiem ir informatīvs raksturs. Līguma darbības laikā dabasgāzes Piegādātājam jāiegādā dabasgāzi Lietotājam nepieciešamajā apjomā. Lietotājs ir tiesīgs iepirkt tādu dabasgāzes apjomu, kāds nepieciešams tā darbības nodrošināšanai. Pasūtītājam ir tiesības samazināt vai palielināt iepērkamo dabasgāzes daudzumu, ņemot vērā attiecīgā gazificētā objekta vajadzības atkarībā no gada sezonas un laika apstākļiem. Lietotājam nav pienākums pilnībā izmantot norādīto patēriņu un Piegādātājam nav tiesību šajā sakarā piemērot līgumsodus vai citas sankcijas. Ja līguma darbības laikā patēriņš ir mazāks par plānoto, Piegādātājam nav tiesību piemērot paaugstinātus tarifus u.c.

1. Grozīt nolikuma 2.pielikuma “pieteikuma iesniegšanas ieteicamā forma” 3.daļu un izteikt to šādā redakcijā:

“Ar šo piedāvājumu mēs apstiprinām, ka mūsu piedāvājums ir spēkā 30 dienas no piedāvājumu iesniegšanas termiņa beigām.”

1. Grozīt nolikuma 4.pielikumā ietvertās Vispārīgās vienošanās 2.2. punktu un izteikt to šādā redakcijā:

“2.2.Vienošanās priekšmets ir Pasūtījumam atbilstošas dabasgāzes piegāde Pasūtītāja īpašumā un pārvaldīšanā esošajos gazificētajos objektos saskaņā ar 1.pielikumā ietverto tehnisko specifikāciju un Vienošanās noteikumiem. Pasūtītājam ir tiesības objektu sarakstu papildināt ar citiem objektiem vai izslēgt objektus no objektu saraksta.”

1. Grozīt nolikuma 4.pielikumā ietvertās Vispārīgās vienošanās 2.5.punktu un izteikt to šādā redakcijā:

“2.5. Pasūtītājs Vienošanās izpildes laikā ir tiesīgs iepirkt dabasgāzi tādā apjomā, kāds tam ir nepieciešams. Pasūtītājam ir tiesības samazināt vai palielināt iepērkamo dabasgāzes daudzumu, ņemot vērā attiecīgā gazificētā objekta vajadzības atkarībā no gada sezonas un laika apstākļiem.”

1. Grozīt nolikuma 4.pielikumā ietvertās Vispārīgās vienošanās 9.12.punktu un izteikt to šādā redakcijā:

“9.12. Ja Pasūtītājs un/vai Piegādātājs vai Iespējamais piegādātājs nepilda Vienošanās noteikumos paredzētās saistības, tad Pasūtītājam un/vai Piegādātājam vai Iespējamajam piegādātājam ir tiesības pieprasīt, lai Pasūtītājs/Piegādātājs/Iespējamais piegādātājs apmaksā visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.) EUR 250,00 apmērā.”

1. Grozīt nolikuma 4.pielikumā ietvertās Vispārīgās vienošanās 9.13.punktu un izteikt to šādā redakcijā:

“9.13. Gadījumā, ja Piegādātājs un/vai Pasūtītājs nepilda vai nepienācīgi pilda ar Iepirkuma līgumu uzņemtās saistības, Piegādātājam un/vai Pasūtītājam ir tiesības bez Piegādātāja un/vai Pasūtītāja īpašas informēšanas publiskot un nodot trešajām personām informāciju par Piegādātāja un/vai Pasūtītāja neizpildītajām vai nepilnīgi izpildītajām saistībām. Šajā sakarā Piegādātājs un/vai Pasūtītājs atsakās no jebkurām pretenzijām par minētās informācijas publiskošanu un/vai nodošanu trešajām personām.”

Iepirkuma komisijas priekšsēdētājas vietniece R.Šmite